Mötley Crüe

Mötley Crüe estas usona metalroka bando formita en Holivudo, Kalifornio, en 1981. Leahey, Andrew. "Mötley Crüe Biography". AllMusic. All Media Guide (Rovi). Alirita la 16an de Aprilo, 2014.  Handelman, David (13a de Aŭgusto, 1987). "All in the Name of Rock and Roll: On the Road with Mötley Crüe". Rolling Stone. Arkivita el la originalo la 10an de Marto, 2014. Alirita la 7an de Decembro, 2013.  La grupon fondis basisto Nikki Sixx, drumisto Tommy Lee kaj gitaristo/ĉefkantisto Greg Leon.   Post iom da tempo, Leon estis anstataŭita de gitaristo Mick Mars kaj ĉefkantisto Vince Neil respektive al apartaj taskoj. Mötley Crüe vendis ĉirkaŭ 100 milionojn da albumoj tutmonde.   Ili atingis sep platenajn aŭ plur-platenajn atestilojn, naŭ inter 10 pintaj albumojn en la sukcesolisto de gazeto Billboard 200 (inklude la albumon Dr. Feelgood de 1989, kiu estas la nura albumo de Mötley Crüe kiu atingis la numeron unuan), 22 ĉeftendencajn sukcesojn inter 40 pintaj, kaj ses pop-unuopaĵojn inter 20 pintaj. La bando trairis kelkajn mallongdaŭrajn membroŝanĝojn en la 1990-aj kaj 2000-aj jaroj; tiuj inkludis la enkondukon de kantisto John Corabi (kiu anstataŭis Neil el 1992 ĝis 1996) kaj de drumistoj Randy Castillo kaj Samantha Maloney, ambaŭ el kiuj ekpostenis kiam Lee foriris el Mötley Crüe en 1999; li revenis al la bando en 2004. En 2022, gitaristo Mick Mars anoncis sian retiron el turneo kun la bando, kaj iama gitaristo de Marilyn Manson kaj de Rob Zombie nome John 5 iris en lia loko.

La membroj de Mötley Crüe famis pro sia hedonisma vivostilo kaj androginio de la roluloj kiujn ludas spektakle. Post la metalroka origino de la du unuaj albumoj de la bando, Too Fast for Love (1981) kaj Shout at the Devil (1983), la publikigo de la tria albumo Theatre of Pain (1985) metis Mötley Crüe en la unua ondo de glam-metalroko. La bando famas ankaŭ pro sia prilaboritaj koncertaj spektakloj, kiuj uzas flamlanĉajn gitarojn, ondfervojajn drumojn, kaj forta uzado de piroteknikaĵoj. La lasta studialbumo de Mötley Crüe, Saints of Los Angeles, estis publikigita la 24an de Junio, 2008. Tio kion oni planis kiel la fina spektaklo de la bando okazis Novjare, la 31an de Decembro, 2015. La koncerton oni filmis por plua publikigo en 2016.

 Bandanoj 
 Nunaj membroj 
Jen nuna listo:
 Nikki Sixx – basgitaro, apoga voĉo, klavaroj 
 Vince Neil – ĉefa voĉo, kroma ritmogitaro 
 Tommy Lee – drumoj, apoga voĉo, piano 
 John 5 – ĉefa kaj ritma gitaroj, apoga voĉo 

 Iamaj membroj 
 Nunaj turneaj membroj: Laura D'Anzieri, Bailey Swift kaj Hannah Sutton
 Iamaj bandanoj: Greg Leon, John Corabi, Randy Castillo kaj Mick Mars
 Iamaj turneaj membroj: Emi Canyn, Donna McDaniel, Jozie DiMaria, Pearl Aday, Samantha Maloney, Will Hunt, Morgan Rose, Allison Kyler,
Annalisia Simone, Sofia Toufa kaj Tommy Clufetos

 Diskoj 
 Too Fast for Love (1981)
 Shout at the Devil (1983)
 Theatre of Pain (1985)
 Girls, Girls, Girls (1987)
 Dr. Feelgood (1989)
 Mötley Crüe (1994)
 Generation Swine (1997)
 New Tattoo (2000)
 Saints of Los Angeles (2008)

 Referencoj 

 Eksteraj ligiloj 


 Mötley Crüe filmetoj
 Mötley Crüe turneoj
 Mötley Crüe fotaro
 Mötley Crüe Slot Machine 



Kategorio:Kvartetoj
Kategorio:Muzikaj grupoj fonditaj en 1981
Kategorio:Usonaj metalrokaj muzikaj grupoj